
Γραφείο γενικού τουρισμού 
Χάνδακος 10 Ηράκλειο – Κρήτης τ.κ 71202
Τηλ. 2810 288514, 288413, 286693, 243869 
e-mail: info@vaitravel.gr


Ένα ασυνήθιστο ταξίδι, που σας ανταμείβει για την επιλογή σας!
Μολδαβία και Υπερδνειστερία

(Κισινάου και Τιράσπολ)

*Επίσκεψη στο Διάσημο Οινοποιείο Cricova*

[bookmark: _Hlk92966778]
Αναχώρηση:
22 – 26 Σεπτεμβρίου’26




με ημιδιατροφή και φόρους αεροδρομίων
ΠΤΗΣΕΙΣ από το Ηράκλειο Κρήτης

[bookmark: _Hlk232508331]SkyUp: HER - RMO: 22/09/2603.35-06.00
SkyUp:  RMO - HER: 26/09/26 23.55-02.20

Τιμή κατ’ άτομο σε δίκλινο: 1190€


1ημέρα: 22 Σεπτεμβρίου 2026 (Τρίτη)  
[bookmark: _Hlk215059861][bookmark: _Hlk215059935]Συνάντηση στο αεροδρόμιο Ηρακλείου στις 01.30 με τον αρχηγό της εκδρομήςκαι πτήση απ’ ευθείας της SkyUpU5304 στις 03:35 με άφιξη 06:00 για το Κισινάου. Παραλαβή αποσκευών και αμέσως μετά ξεκινάμε την πανοραμική ξενάγηση της πόλης. Θα περάσουμε από τον τόπο όπου ήταν το Σπίτι-στρατηγείο της Φιλικής Εταιρείας, το σπίτι του Μ. Κάτσικα από την Ήπειρο. Εδώ, κατά την διάρκεια της προετοιμασίας της Επανάστασης, διέμενε ο Αλέξανδρος Υψηλάντης με τα αδέρφια του, ο οποίος επέλεξε ως έδρα του αγώνα του το Κισινάου, γιατί ήταν κοντά σε φίλους του Ρώσους Αξιωματικούς με τους οποίους συνδέθηκε ιδιαίτερα από τους πατριωτικούς πολέμους του Τσάρου ενάντια στο Ναπολέοντα το 1812. Στο κτίριο δεν γίνεται ακόμα εσωτερική επίσκεψη. Θα δούμε τον Σιδηροδρομικό Σταθμό, που θεωρούνταν η «Πύλη του Κισινάου», καθώς όλες οι σημαντικές προσωπικότητες που επισκέπτονταν την πόλη κατά την εποχή της Σοβιετικής Ένωσης, περνούσαν από εκεί. Στο παρελθόν, έμοιαζε με πραγματικό παλάτι, αλλά μετά τους πολέμους και άλλες δυσάρεστες περιστάσεις, ο σταθμός απέκτησε τη σημερινή του απλή εμφάνιση. Λίγο πιο κάτω είναι το Μνημείο για τα Θύματα των Απελάσεων του Κομμουνιστικού Καθεστώτος, γνωστό και ως «Τρένο του Πόνου». Τιμά τη μνήμη των δεκάδων χιλιάδων Μολδαβών που απελάθηκαν κατά την περίοδο 1940-1953 επί σοβιετικής κυριαρχίας. Τέλος, θα περάσουμε μπροστά και από το παλαιό Ξενοδοχείο Cosmos, εντυπωσιακό δείγμα μοντερνιστικής και σοβιετικής αρχιτεκτονικής, με πρόσοψη 18 ορόφων που διαθέτει χαρακτηριστικό μοτίβο σκακιέρας από μπαλκόνια. Κατόπιν, συνεχίζουμε την περιπατητική ξενάγηση του Κισινάου στο κέντρο της πόλης, το οποίο είναι διοικητικό, πολιτιστικό και επιστημονικό κέντρο της Μολδαβίας. Η πόλη ιδρύθηκε το 1436 και ήταν μέρος του Πριγκιπάτου της Μολδαβίας. Η Μολδαβία στις αρχές του 16ου αιώνα βρέθηκε υπό την κυριαρχία της Οθωμανικής Αυτοκρατορίας. Μετά, το 1812 άνηκε στην Τσαρική Ρωσία, το 1918 ενώθηκε με τη Ρουμανία, το 1940 την κατέλαβε η Σοβιετική Ρωσία, το 1941 ξαναενώθηκε με τη Ρουμανία, το 1944 ξαναπέρασε στη Σοβιετική Ρωσία και το 1991 έγινε ανεξάρτητο κράτος με φιλο-ρουμανικό και Ευρωπαϊκό προσανατολισμό. Θα δούμε τον Καθεδρικό Ναό της Γέννησης του Χριστού, τον οποίο θα  επισκεφθούμε και εσωτερικά, το Κωδωνοστάσιο, την Αψίδα του Θριάμβου, το Πάρκο με το Μνημείο του Μεγάλου Στεφάνου, το Δημαρχείο, το Κοινοβούλιο και το Προεδρικό Μέγαρο. Αφού ολοκληρώσουμε την τρίωρη περίπου περιπατητική ξενάγηση θα επισκεφθούμε το Εθνικό Μουσείο Ιστορίας, όπου θα ενημερωθούμε για την Ιστορία της περιοχής και τα εκθέματα, που ανάμεσα τους βρίσκεται και ο λεγόμενος Θησαυρός από το Ολανέστι. Στο τόπο αυτό,  βρέθηκε αποθησαυρισμένο ένα σύνολο από μπρούντζινα μέρη αμυντικού οπλισμού – κάποια επιχρυσωμένα. Ο «θησαυρός» περιλάμβανε περικνημίδες, κράνη και  ένα λύχνο με εγχάρακτη επιγραφή, μάρτυρα της πολύ διαδεδομένης λατρείας της Εφεσίας Αρτέμιδος στον βόρειο και βορειοδυτικό Πόντο. Έχει διατυπωθεί η υπόθεση ότι η αποθησαύριση των αντικειμένων, που τοποθετούνται ανάμεσα στο τέλος του 5ου και το γ΄ τέταρτο του 4ου αιώνα π.Χ., πραγματοποιήθηκε  κατά την εκστρατεία του μακεδονικού στρατού εναντίον των Σκυθών (331–330 π.Χ.). Επίσης, δεν θα παραλείψουμε να δούμε και το Master Piece της Τέχνης το λεγόμενο «Διόραμα» το οποίο απεικονίζει τις μάχες που δόθηκαν στην όχθη του ποταμού Προύθο το καλοκαίρι του 1944. Παραδοσιακό μεσημεριανό γεύμα στο Μολδαβικό Εστιατόριο “La Placinte”. Τσεκ-ιν στο ξενοδοχείο. Απόγευμα ελεύθερο. Διανυκτέρευση.

2η μέρα: 23 Σεπτεμβρίου 2026 (Τετάρτη)  
[bookmark: _Hlk215059980]ΠΑΛΙΟ ΟΡΧΕΪ – BUTUCENIECORESORT – ΟΙΝΟΠΟΙΕΙΟ CRICOVA(120χλμ)
Πρωινό στο ξενοδοχείο μας και σήμερα ξεκινάμε για το Παλαιό Ορχέϊ (OrheiulVechi) που απέχει περίπου 60 χιλιόμετρα βορειοανατολικά του Κισινάου και είναι το πιο επισκέψιμο αξιοθέατο στη Μολδαβία. Αποτελείται από ένα φυσικό αμφιθέατρο που αναδεικνύεται σε μια περιοχή που κατοικήθηκε για πρώτη φορά πριν από 40.000 χρόνια. Ο αρχαιολογικός χώρος περιλαμβάνει μια σειρά από ιστορικά μνημεία καθώς και φυσικά αξιοθέατα που βρίσκονται σε μια στενή στροφή του ποταμού Raut. Σε αυτό το τοπίο του ασβεστολιθικού βράχου που διαβρώθηκε από το ποτάμι, ανακαλύφθηκαν πολιτιστικά απομεινάρια από διαφορετικές εποχές, όπως η Παλαιολιθική, η Νεολιθική και η Εποχή του Σιδήρου. Σε κοντινή απόσταση βρίσκεται το παραδοσιακό ButuceniEcoResort όπου θα κάνουμε στάση για μεσημεριανό γεύμα. Ολοκληρώνουμε με μια επίσκεψη στο οινοποιείο Cricova, μια υπόγεια πόλη σε βάθος 80 μέτρων και συνολικό μήκος στοών 120 χιλιομέτρων. Δημιουργήθηκε μετά από εξόρυξη πέτραςαπό την οποία κόπηκαν ογκόλιθοι για τον Β' Παγκόσμιο Πόλεμο. Στα κελάρια του φυλάσσεται μια συλλογή από 1,3 εκατομμύρια φιάλες και το μοναδικό μπουκάλι κρασιού στον κόσμο «Πάσχα Ιερουσαλήμ», εσοδείας 1902 (σημερινή εκτίμηση 150.000 €). Επιστροφή στο ξενοδοχείο μας στο Κισινάου, διανυκτέρευση

[bookmark: _Hlk215060028]3η μέρα: 24 Σεπτεμβρίου’26 (Πέμπτη)
[bookmark: _Hlk214881753]ΦΡΟΥΡΙΟ ΤΙΓΚΙΝΑ - ΤΙΡΑΣΠΟΛ (ΥΠΕΡΔΝΕΙΣΤΕΡΙΑ) (150χλμ)- ΓΕΥΜΑ ΣΤΟ ΤΡΑΣΠΟΛ
[bookmark: _Hlk215060072]Πρωινό στο ξενοδοχείο μας και ξεκινάμε για το ιστορικό Τιράσπολ που διεθνώς αναγνωρίζεται ως πόλη της Μολδαβίας, αλλά είναι de facto πρωτεύουσα και διοικητικό κέντρο του μη-αναγνωρισμένου κράτους της Υπερδνειστερίας.  Η πρώτη μας στάση θα είναι στην Τιγκίνα που υπήρξε ένα από τα σημαντικότερα ιστορικά φρούρια και χτίστηκε τον 15ο-16ο αιώνα από τους πρίγκιπες της Μολδαβίας. Καταλήφθηκε από τους Οθωμανούς το 1538 σε εκστρατεία του Σουλτάνου Σουλεϊμάν του Μεγαλοπρεπή. Περνάμε τη γέφυρα για να πάμε στην πόλη η οποία βρίσκεται στις ανατολικές όχθες του Δνείστερου ποταμού. Εδώ θα ταξιδέψουμε πίσω στο χρόνο, καθώς πολλά σημεία της πόλης μαρτυρούν το Σοβιετικό παρελθόν, όπως το μνημείο του Λένιν και τα τανκς απομεινάρια του Β’ Παγκοσμίου πολέμου. Η πόλη είναι ένα υπαίθριο μουσείο της σοβιετικής εποχής.  Μεσημεριανό γεύμα στο εστιατόριο “Ρωσία” όπου θα δοκιμάσουμε πιάτα που μαγειρεύονταν από την εποχή της Σοβιετικής Ένωσης. Συνεχίζουμε την πανοραμική περιήγηση της πόλης και επιστρέφουμε στο ξενοδοχείο μας στο Κισινάου αργά το απόγευμα. Διανυκτέρευση.

[bookmark: _Hlk232509089]4η μέρα: 25 Σεπτεμβρίου 2026 (Παρασκευή)
ΗΜΕΡΑ ΕΛΕΥΘΕΡΗ
Πρωινό και ελεύθερη ημέρα για να ανακαλύψουμε την πόλη με το δικό μας ρυθμό ή για ψώνια και αναμνηστικά για τους αγαπημένους σας. Τα διάσημα καταστήματα καλλυντικών “Viorica” (επίπεδου ποιότητας EsteeLauder) έχουν καταπληκτικές τιμές και αξίζει να τα επισκεφθείτε. https://eu.viorica.eu/en/. Στη συνέχεια, σας προτείνουμε να επισκεφτείτε το πάρκο με την ομώνυμη λίμνη “ValeaMorilor” (Βάλεα Μόριλορ – Η Κοιλάδα των Μύλων), μόλις 10 λεπτά απόσταση με τα πόδια από το ξενοδοχείο μας. Το πάρκο ιδρύθηκε το 1950 με πρωτοβουλία του προέδρου Μπρέζνιεφ και αρχικά ονομαζόταν «Κεντρικό Πάρκο Πολιτισμού και Αναψυχής της Κομσομόλ». Εκτείνεται σε 114 εκτάρια, με την ίδια τη λίμνη να καλύπτει 34 εκτάρια. Ο σχεδιασμός του πάρκου έγινε υπό την καθοδήγηση του διάσημου αρχιτέκτονα Ρόμπερτ Κουρτς. Η «Κοιλάδα των Μύλων» απέκτησε επιπλέον φήμη χάρη στην πρόσφατη αποκατάσταση της Ροτόντας και της Σκάλας με τους Καταρράχτες, η οποία αποτελείται από 218 σκαλοπάτια, και ξεπερνά τη διάσημη Σκάλα του Στρατηγού Ποτέμκιν στην Οδησσό, η οποία διαθέτει 200 σκαλοπάτια, προσθέτοντας επιπλέον γοητεία σε αυτό το ιστορικό χώρο πρασίνου. Διανυκτέρευση.

5η Ημέρα: 26 Σεπτεμβρίου’26 (Σάββατο)
[bookmark: _Hlk215060206]ΚΙΣΙΝΑΟΥ (Ξύλινη Εκκλησία- Αεροδρόμιο) –ΠΤΗΣΗ ΕΠΙΣΤΡΟΦΗΣ-  ΗΡΑΚΛΕΙΟ
[bookmark: _Hlk215060134]Πρωινό, και παράδοση δωματίων στις 12:00. Χρόνος ελεύθερος και πριν το αεροδρόμιο θα μεταβούμε στο Μουσείο του Χωριού για μία σύντομη επίσκεψη στην Ξύλινη παλιά Εκκλησία, πολύ διαφορετική από τις υπόλοιπες.Πτήση απ’ ευθείας της SkyUp για το Ηράκλειο.


ΠΕΡΙΛΑΜΒΑΝΟΝΤΑΙ:
· Αεροπορικά Εισιτήρια απ’ ευθείας με την SkyUp
· Φόροι Αεροδρομίων και συνόρων
· Μία αποσκευή έως 23kg και μία χειραποσκευή μέχρι 8 κιλά το άτομο.
· Μεταφορές με σύγχρονο  πούλμαν 
· Περιηγήσεις όπως αναφέρονται στο πρόγραμμα
· Τέσσερις (4) διανυκτερεύσεις σε ξενοδοχείο 4*στο Κισινάου 
· Πρωινό σε μπουφέ καθημερινά και 3 γεύματα
· Εισιτήριο εισόδου και ξενάγηση στο οινοποιείο Κρίκοβα
· Φόροι διαμονής στα ξενοδοχεία, διόδια
· Έμπειρος Αρχηγός-Συνοδός του γραφείου μας
· Επίσημος Τοπικός Αγγλόφων Ξεναγός
· Ασφάλεια Αστικής Ευθύνης&ΦΠΑ






ΔΕΝ ΠΕΡΙΛΑΜΒΑΝΟΝΤΑΙ:
· Επιπλέον γεύματα/ποτά εντός και εκτός ξενοδοχείου
· Οτιδήποτε αναφέρεται σαν προαιρετικό
· Φιλοδωρήματα και Αχθοφορικά

ΣΗΜΕΙΩΣΕΙΣ:
· Μπορείτε να ταξιδέψετε με την ΝΕΑ ΗΛΕΚΤΡΟΝΙΚΗ ΤΑΥΤΟΤΗΤΑ ή Διαβατήριο
· Το Διαβατήριο πρέπει να έχει ισχύ 3 μηνών από το τέλος του ταξιδιού, διαφορετικά πρέπει να εκδοθεί καινούργιο
· Φωτοτυπία ταυτότητας ή διαβατηρίου πρέπει να κατατεθεί στο γραφείο μας
· Μία εβδομάδα πριν την αναχώρηση θα δοθούν οι τελικές αναλυτικές οδηγίες
· Η σειρά του προγράμματος ενδέχεται να αλλάξει, χωρίς να παραληφθεί κάτι
· Η εκδρομή έχει υπολογιστεί για συμμέτοχή 30 ατόμων, σε περίπτωση μείωσης θα γίνει αναπροσαρμογή του κόστους.
· Περιλαμβάνονται 2 άτομα δωρεάν σε δίκλινο δωμάτιο.

ΞΕΝΟΔΟΧΕΙΑ:
· Κισινάου/Hotel Regency 4*(ή παρόμοιο)

ΠΤΗΣΕΙΣ:
ΤΡΙΤΗ 22 Sep 26 HERAKLION/CHISINAU 	U530403.35-06.00
ΣΑΒΒΑΤΟ 26 Sep 26 CHISINAU/HERAKLION	U5301 23.55-02.20

Η εμπειρία και η εξειδίκευσή μας στον δύσκολο αυτό προορισμό, αποτελούν εγγύηση για μία σωστή εκδρομή που αναδεικνύει τον ενδιαφέροντα και ιστορικό προορισμό της Μολδαβίας, που σας ανταμείβει για την επιλογή σας.

